Source: https://liga2.prosport.ro/seria-1/se-naste-o-noua-forta-in-liga-2-dorinel-munteanu-anunta-ca-csm-resita-e-in-discutii-pentru-venirea-investitorilor-privati-mi-s-a-transmis-ca-se-fac-eforturi-o-sa-se-gaseasca-pana-la-incepu-19132274
Timestamp: 2020-05-24 23:31:46+00:00

Document:
Se naște o nouă forță în Liga 2? Dorinel Munteanu anunță că CSM Reșița e în discuții pentru venirea investitorilor privați: ”Mi s-a transmis că se fac eforturi. O să vină cineva până la începutul următorului sezon.” Obiectiv îndrăzneț: lupta la promovare - Liga 2
Autor: Răzvan STÎNGĂ Publicat: 12 May. 2020, 20:22 Actualizat: 12 May. 2020, 23:21 Liga 2
CSM Reșița are emoții în privința retrogradării în acest sezon de Liga 2, dar este pregătită să schimbe strategia din stagiunea 2020-2021, dacă își îndeplinește obiectivul și se menține în acest eșalon. Potrivit informațiilor oferite de antrenorul Dorinel Munteanu, în cadrul emisiunii ProSport LIVE, echipa din Valea Domanului, de drept public acum, deci fără drept de promovare în Liga 1, va fi preluată de un investitor privat, iar lucrurile se vor schimba în bine.
Dorinel Munteanu: ”Se fac eforturi să se aducă un investitor. O să se găsească până la începutul noului sezon”
Din câte se pare, discuțiile au loc și acum, chiar dacă sezonul a fost suspendat din cauza pandemiei de COVID-19, iar finanțarea de la bugetul local a fost oprită. A primit asigurări din partea oamenilor care decid soarta clubului în acest moment și se va încerca o mișcare favorabilă viitorului echipei. Dacă discuțiile decurg așa cum trebuie, până la începerea următorului sezon, CSM Reșița va fi preluată de un investitor privat, spune Dorinel Munteanu.
(n.r. – referitor la aducerea unui investitor privat)Aceste lucruri sunt problema conducerii, nu sunt problema mea, dar ceea ce mi s-a transmis, e că se fac eforturi să se aducă un investitor. O să se găsească, până la începutul noului sezon. Eu sunt convins că oamenii care conduc clubul, în speță primarul orașului, va găsi soluția”, a declarat Dorinel Munteanu la ProSport LIVE.
Dorinel Munteanu a preluat CSM Reșița în timpul acestui sezon, înlocuindu-l pe Leontin Doană. Foto: George FILIP / Mediafax Foto
CSM Reșița vrea să promoveze în Liga 1 în cel mult doi ani
Reșița ar urma să aibă din vară un buget generos, care să îi permită să se bată cu șanse foarte mari la primele poziții în Liga 2, așa a declarat primarul orașului, Ioan Popa. Deja ar fi discuții cu doi dintre sponsorii clubului, pentru ca aceștia să mai cumpere câteva procente și să crească și mai mult capitalul, iar echipa să devină preponderent privată.
Este o echipă adunată într-un timp scurt, noiembrie, decembrie, ianuarie, de Cristi Bobar și Munteanu. O echipă foarte bună, mie îmi place foarte mult de ei. Sunt foarte serioși și dacă reușim, pe lângă cei pe care i-am coagulat, să mai aducem trei-patru jucători, eu zic că ne putem bate liniștiți (n.r. – la promovare)…”, a spus edilul-șef al Reșiței luna trecută.
Dorinel Munteanu îi pregătește pe reșițeni din noiembrie 2019, timp în care a condus echipa în șapte confruntări, înregistrând două victorii, două egaluri și trei înfrângeri. Din declarațiile făcute până acum de primar și președintele Cristian Bobar, Dorinel Munteanu va primi încredere la CSM Reșița și după terminarea sezonului actual.
Tags: csm resitacsm resita club public privatdorinel munteanuinvestitii la resitaliga 2promovare liga 2

References: CSM 

CSM 
 CSM 
 CSM 

CSM 
 CSM 
 csm